
हैं, जो गांधीजी के निधन के बाद के तेरह दिनों में 
३१ जनवरी १६९४८ से १२ फरवरी १६४८ तक 
उन्होंने परंधाम (पवनार) और गोपुरी (नालवाड़ी ) 
की प्रार्थेना-सभाओञ्रों में दिये थे । अन्त में वे तीन 

गांधीजी का बलिदान 


मेरे प्यारे भाइयों और बहनो, 

ग्रभी इस समय दिल्‍ली में जमना नदी के किनारे 
पर एक महान परुष की देह अग्नि में जल रही है। 
हम यहां जिस तरह अब प्रार्थना कर रहे हैं उसी 
तरह हिन्दुस्तान भर में प्राथंना चल रही है। कन के. 
ही दिन! शाम के पाँच बज गये थे । प्रार्थना का 
समय हुआ और गांधीजी प्राथना के लिए निकले। 
प्रार्थना के लिए लोग जमा हुए थे । गांधीजी प्रा्थना 
की जगह पहुँचे ही थे कि किसी नौजवान ने आगे 
भापटकर गांबीजी को देह पर गोलियाँ चलाइ । गांधीजी 
की देह गिर पड़ी । खून की धारा बहने लगी। बीस 
मिनटों के वाद देह का जीवन समाप्त हुआ । थोड़े ही 
समय पहले सरदार वल्लभभाई पटल एक घंटा तक 
उनसे चर्चा करके घर लौट रहे थे । रास्ते में ही उन्हें 
खबर मिली और वे लौट ग्राय । बिड़ला हाउस में 
पहुँचने पर जो दृश्य उन्हें दिखाई दिया उसका वर्णन 
उन्होंने कल रेडियो पर किया। वह आपमें से बहुतों 
ने सुना ही होगा । लेकिन यहाँ देहात से भी कछ भाई 
ग्राय हैं, उन्‍होंने वह नहीं सुना हागा। सरदार 
वललभभाई ने एक वात बड़ मह्तत््व की कट्टी । वह 

यह कि गांधीजी के चेहरे पर दया-भाव तथा माफी का 
भाव, यानी अपराधी के प्रति क्षमावत्ति, दिखाई देती 
थी । आगे चलकर वल्लभभाई ने कहा कि इस समय 
कितना ही दुःख क्‍यों न हुआ हो, गुस्सा नहीं आने 
देना चाहिए और यदि आये भी तो उसे रोकना 
चाहिए। गांधीजी ने जो चीज हमें सिखाई उसका 
ग्रमल उनके जीते जी हम नहीं कर पाये । लेकिन अब 
उनकी मृत्यु के बाद तो करें । 

ऐसी ही घटना पांच हजार साल पहले हिन्दुस्तान 
में घटी थी। भगवान श्रीकृष्ण की उमर ढल गई 
थी । जीवनभर उद्योग करके वे थक गये थे। गांधीजी 
की तरह उन्होंने जनता की निरंतर सेवा की थी । 
थके हुए एक बार जंगल में वे किसी पेड़ के सहारे 
आराम ले रहे थे । इतने में एक व्याध यानी शिकारी, 
उस जंगल में पहुँचा । उसे लगा कि कोई हिरन पेड़ 
के सहारे बैठा है । शिकारी जो ठहरा ! उसने लक्ष्य 
साधकर तीर छोड़ा । तीर भगवान के पांव में लग 
कर खून की धारा बहने लगी । शिकारी अपना शिकार 
पकड़ने के इरादे से नजदीक आया । लेकिन सामने 
प्रत्यक्ष भगवान को जख्मी पाया । उसे बड़ा दुःख 
हुआ । अपने हाथों से बड़ा पाप हुआ ऐसा सोचकर 
वह दुखी हुआ । भगवान श्रीकृष्ण तो थोड़े ही समय 
में चल बसे । लेकिन मरने के पहले उन्होंने उस व्याध 
से कहा, "हे व्याध ! डरना नहों। मृत्यु के लिए 
कछु-न-कुछ निमित्त लगता ही है। तू निमित्त बन 

गया।  एसा कह कर भगवान ने उसे आशीर्वाद दिया । 

इसी तरह की घटना पाँच हजार वर्षों के बाद 
फिर से घटी है। यों देखने में तो ऐसा दिखाई देगा 
किउस व्याध ने अज्ञानवश तीर मारा था, यहाँ इस 
नोजवान ने सोच-समभा कर, गांधीजी को ठोक 
पहचान कर, पिस्तौल चलाई । इसी काम के 
लिए वह दिल्‍ली गया था । वह दिल्‍ली का 
रहनेवाला नहीं था । गांधीजी के प्राथना के 
लिए जाते हुए वह उनके पास पहुँचा और बिल्कुल 
नजदीक जाकर उसने गोलियाँ छोड़ीं। ऊपर से यों 
दिखाई देगा कि गांधीजी को वह जानता था । लेकिन 
वास्तव में ऐसा नहीं था । जंसा वह व्याध अज्ञानी, 
वसा ही यह यवक भी शगज्ञानी था । उसकी यह 
भावना थी कि गांधीजी हिन्द्धम को हानि पहुंचा 
रहे हैं और इसलिए उसने उनपर गोलियाँ छोड़ीं । 
लेकिन दुनिया में आज हिन्दूधम का नाम यदि किसी 
ने उज्ज्वल रखा तो वह गांधीजी ने ही रखा है । 
परसों उन्होंने खुद ही कहा था कि “हिन्दुधम को की 
रक्षा करने के लिए किसी मनष्य को नियुक्त करन 
की जरूरत यदि भगवान को महसूस हुई तो इस 
काम के लिए वह म॒र्भ ही नियकक्‍त करेगा। इतना 
आत्मविश्वास उनमें था। उन्हें जो सत्य मालूम होता 
था, वह वे साफ--सीधे कह देते थे। बड़े लोग अपनी 
रक्षा के लिए 'बाडी गाड' यानी देह-रक्षक रखते 
हैं । गांधीजी ने ऐसे देह-रक्षक कभी नहीं रखे । 






द्द गांधोजी को अरद्धांजलि 


देह को वे तुच्छ समभते थे। मत्य के पहले ही वे 
मरकर रहे थ। निर्भयता उनका ब्रत था। जहां 
किसी फौज को भी जाने की हिम्मत न हो वहां 
ग्रकेलि जानें की उनकी तंयारी थी । 
जो सत्य है, लोगों के हित का है, वही कहना 
चाहिए; फिर भले किसी को अच्छा लगें. बुरा लगे, 
या उसका परिणाम कछ भी निकले, एसी उनकी 
वत्ति थी। वे कहते थे--“म॒त्य से डरने का कोई 
7रण ही नहीं है; क्‍योंकि हम सब ईद्वर के ही हाथ 
में हैं । हमसे जबतक वह सेवा लेना चाहता है तबतक 
लेगा और जिस क्षण वह उठा लेना चाहेगा उस क्षण 
उठा लेगा । इसलिए जो सत्य लगता टी कह्नना 
हमारा धम है। ऐसे समय यदि में शायद अकेला 
भी पड़ जाऊ ओर सारी दनिया मेरे खिलाफ हो 
जाय तो भी मुझे जो सत्य दिखाई देता है वही मुभे 
कहना चाहिए । उनकी इस तरह की निर्भीकतापूर्ण 
बत्ति ही । और उनकी मत्य भी किस अवस्था में 
हुई ! वे प्राथना की तैयारी में थे। यानी उस 
समय उनके चित्त में भगवान के सिवा दूसरा विचार 
नही था। उनका सारा जीवन ही हमने सेवामय 
तथा परोपकारमय देखा हें; परन्तु फिर भी प्राथना 
की भावना और प्राथना का समय विशेष पवित्र 
कहना चाहिए। राजनंतिक आदि ग्ननेक महत्त्व के 
कामों में वे रहते थे । लेकिन उनकी प्रार्थना का 
समय कभी नहीं टला। ऐसे प्रार्थना के समय ही 

देह में से मकक्‍त होने के लिए मानो भगवान ने आदमी 
भेजा । अपना काम करते हुए मृत्य हुई इस विषय 
का उनके दिल का आनन्द और निमित्त मात्र बने 
हुए गनहगार के प्रति दयाभाव, इस तरह का दोहरा 
भाव उनके चेहरे पर मृत्यु के समय था, ऐसा सरदार- 
जी को दिखाई दिया । 

गांधीजी ने उपवास छोड़ा उस समय देश में 
शांति रखने का जिन्होंने वचन दिया उनमें कांग्रेस 
मुसलमान, सिख, हिन्दू महासभा, राष्ट्रीय स्वयंसेवक-दल 
ग्रादि सब थे । हम प्रेम के साथ रहेंगे, ऐसा उन्होंने 
वचन दिया और लोग उस तरह रहने भी लगे थे 
कि एक दिन प्राथना-सभा में भांधीजी को लक्ष्य करके 
किसी ने बम फेंका । वह उन्हें लगा नहीं। उस 
दिन प्रार्थना में गांधीजी ने कहा, “में देश की और 
धम की सेवा भगवान की प्रेरणा से करता हूं। 
जिस दिन मैं चला जाऊं, ऐसी उसकी मर्जी होगी 
उस दिन वह मभा ले जायगा। इसलिए मत्य के 
विपय में मक कछ भी विशेष नहीं मालूम होता 
है । दूसरा प्रयोग कल हुआ । भगवान ने गांधीजी 
को म॒कत किया । 

म सब देह छोड़कर जानेवाले हैं। इसलिए 
मृत्य के विपय में तनिक भी दःख मानने का कारण 
नही है । माता की अपने दो-चार बच्चों के विपय 
में जो वत्ति रहती है वह दुनिया के सब लोगों के 
विषय में गांधीजी की थी। हिन्दू, हरिजन, मुसलमान, 

ईसाई और जिन राज्यकर्ताओ्ों से लड़े वे अंग्रेज, इन 
सबके प्रति उनके दिल में प्रेम था। सज्जनों पर जिस 
तरह प्रेम करते हैं वसे दुजनों पर भी करो, शत्रु को 
प्रम से जीतो, एसा मंत्र उन्होंने दिया। उन्होंने ही हमें 
सत्याग्रह सिखाया । खद आपत्तियां भेलकर सामनेवालों 
को जरा भी खतरा न पहुँचे यह शिक्षा उन्होंने हमें दी । 
ऐसा प्रुष देह छोड़ कर जाता है तब वह रोने का 
प्रसंग नहीं होता । माँ हमें छोड़कर जाती है उस समय 
जेसा लगता है वसा गांधीजी के मरने से लगेगा जरूर ; 
लेकिन उससे हममें उदासी नहीं ग्रानी चाहिए । 

एकनाथ महाराज ने भागवत में कहा है, “मरने 
वाले गरु का और रोने वाले चेले का--दोनों का बोध 
व्यथ गया । एक मृत्यु से डरने वाला गरु। मृत्यु के 
समय वह कहने लगा, “भ्ररे, में मरता हूं ।” तब उसके 
शिष्य भी रोने लगें। इस तरह गरु मरनेवाला और 
चेला रोनेवाला दोनों ने ही जो बोध (ज्ञान) प्राप्त 
किया था वह फजल गया, ऐसा एकनाथ महाराज ने 
कहा है । 

गांधीजी मृत्यु से डरनेवाले गुरु नहीं थे । जिस 
सेवा में निष्काम भावना से देह लगाई जाय वह सेवा 
ही भगवान की सेवा है । वह करते हुए जिस दिन वह 
बलायेगा उस दिन जाने के लिए तयार रहें, ऐ 
सिखावन उन्होंने हमें दी । तदनसार ही उनकी मृत्य 
हुई । इसलिए यह उत्तम अंत हुआ, ऐसा हम पहचान 
लें और काम करने लग जाय॑। 


गांधीजी का बलिदान ११ 


कछ दिन पहले ही आश्रम के कुछ भाई गांधीजी 
से मिलने गये थे। उस समय उनका उपवास जारीथा । 
उपवास में वे जिंदा रहेंगे या मर जायंगे इसका किस- 
को पता था ? आश्रम के भाइयों ने उनसे पूछा-- 
“आप यदि इस उपवास में चल बसे तो हम कौन-सा 
काम करें ?” गांधीजी ने जवाब दिया--“इस तरह 
का सवाल ही आपके सामने कंसे खड़ा हुआ्ना ? मैंने तो 
आपके लिए काफी काम रक्‍खा है। हिदुस्तान में खादी 
करनी है। खादी का शास्त्र बनाना है। इतना बड़ा 
काम आपके लिए होते हुए 'क्या करें ?” ऐसी चिता 
क्यों होती है ?'' 

इसलिए हमारे लिए उन्होंने जो काम रख छोड़ा, 
वह ॒ हमें पूरा करना चाहिए। असंख्य जातियां श्रौर 
जमातें मिलकर हम यहां एकसाथ रहते हैं। चालीस 
करोड़ का अपना देश है, यह हमारा बड़ा भाग्य है; 
लेकिन एक-दूसरे से प्रेम करते हुए रहेंगे तभी वह होगा । 
इतना बड़ा देश होने का भाग्य शायद ही मिलता है'। 
हमारे देश में अनेक धर्म हें, अनेक पन्थ हैं । में तो, 
यह हमारा वेभव है यह समभता हूँ । लेकिन हम सब 
प्रेम के साथ रहेंगे तभी यह वभव सिद्ध होगा । हम प्रेम 
से रहें, यही गांधीजी ने अपने अंतिम उपवास से हमें 
सिखलाया है । बच्चे एक-दूसरे के साथ प्रेम से रहें इस- 
लिए जिस तरह माता भोजन छोड़ देती है, वेसा ही 
उनका वह उपवास था। सारे मनुष्य एकसे हैं यह 
उन्होंने हमें सिखाया। हरिजन-सेवा, खादी-सेवा, ग्राम- 


२ गांधोजी को भ्रद्धांजलि 


सेवा, भंगियों की सेवा आदि अनेक सेवा-कार्य हमारे 
लिए वे छोड़ गये हैं । 


अब इस समय में अधिक कहना नहीं चाहता हूं । 
सबके दिल एक विशेष भावना से भरे हुए हैं। लेकिन 
मुझे कहना यह है कि केवल शोक करते न बेठ ; हमारे 
सामने जो काम पड़ा है उसमें लग जायं । यह जो में 
श्रापको कह रहा हूँ वेसा ही आप मृभे भी कहें । इस 
तरह एक-दूसरे को बोध देते हुए हम सब गांधीजी के 
बताये काम करने लग जायं। गीता में और क्रान में 
कहा है कि भक्त और सज्जन एक-दूसरे को बोध देते 
हैं और एक-दूसरे पर प्रेम करते है। वसा हम करें। 
आज तक बच्चों की तरह हम कभी-कभी भगगड़ते भी 
थे। हमें वे सम्भाल लेते थे। वैसा सबको सम्भालने 
वाला ग्रब नहीं रहा है । इसलिए एक-दूसरे को बोध देते 
हुए और एक-दूसरे पर प्रेम करते हुए हम सब मिलकर 
गांधीजी की सिखावन पर चलें। 
३१ जनवरी ४5 |] [ प्रार्थंना-सभा : परंधाम 


+ थे: 
रे 
सामुदायिक प्राथना 


मेरी ग्राज कुछ भ्रधिक कहने की इच्छा नहीं है । 
सिर्फ एक बात कहना चाहता हूँ। हिन्दुस्तान के 
ऐतिहासिक काल में जो घटना शायद कभी नहीं हुई 


सामुदायिक प्रार्थना १३ 


थी सो अभ्रब वह घटी है। हिंदू-धर्म में कभी किसी 
सत्पुरुष की हत्या नहीं हुई, यह एक मेरा अभिमान था; 
पर वह अ्रभिमान भ्रब मिट्टी में मिल गया है । एक 
सत्पुरुष की हत्या हुई है श्रोर वह भी ठीक ऐसा समय 
ढंढ कर, जबकि वे प्राथना के लिए निकले थे, और 
इस खयाल से कि उससे हिदू-धर्म की रक्षा होगी ॥ 
ये तीनों बातें सोचता हूँ तो अत्यन्त लज्जा होती है । 

कल मेंने कहा था, “हमें रोनेवाले शिष्य नहीं 
बनना है ।” इसलिए में रोता तो नहीं हूं, पर कछ 
सभ नहीं रहा है । इसलिए आज जब मे कहने आये 
कि १३ दिन तक गोपरी में सावजनिक प्राथना रखना 
चाहते हैं और उसमें में हाजिर रहें तो मेंने उसे सहज 
ही स्वीकार किया । 

मुभे तो बापू के जीवन के लिए यह उत्तम पूर्णाहुति 
मालम होती है । धम में बतलाया है कि सर्वोत्तम विचार 
करते हुए देह छोड़ना पृण्य की परिसीमा है । जिसने 
जीवन भर निरंतर धर्म-पालन का प्रयत्न किया है, 
वह अपना दिन का पवित्र कार्य पूरा करके प्रार्थना 
के लिए जा रहा है, मित्रों के साथ जा रहा है, सबको 
प्राथना के लिए बला रहा है, और उसी समय उसका 

लत होता है ! यह मत्य बहुत पावन है । इसका अ्रगर 

हम प्रा अर्थ समभ लें तो उससे धर्म की शद्धि होगी 
और देश का भला होगा । 

प्राथंना के लिए यह शाम का समय बहुत श्रच्छा 
मिल गया है। दिन भर काम करके श्ञाम को शअ्रगर 


श्ड गांधीजी को श्रद्धांजलि 


हमारा ध्यान भगवान में लग जाता है तो हमारा काम 
पूरा हो जाता है। जहां भी हम हैं, हमें सामुदायिक 
प्राथना को नहीं भूलना चाहिए | प्रार्थना में अपना पूरा 
चित्त लगा दें । उससे चित्त का सारा मेल धुल जायगा । 
प्राथना में अदभत शक्ति है । उससे चित्त में बिजली 
ज॑सा संचार होता है । इस प्रार्थना के साथ अ्रब हमेशा 
गांधीजी का स्मरण रहेगा। भगवान ने नारद से कहा 
“नाहं वसामि वेकण्ठे --वैकण्ठ जेसे उत्तम स्थान में 
भी मैं कभी न रहें; “योगिनां हृदये अ्पि--योगियों 
'के हृदय में भी, जो कि एकान्त में ध्यान करने हैं, न रहूं 
“रवो--यानी सय्य-मंडल में, सय जसे प्रकाश-स्थान 
में भी कभी न रहूं; “मद्भकता यत्र गायन्ति तत्र 
तिष्ठामि नारद”--जहां भक्‍त एकत्र होकर गायन 
करते हैं वहाँ में भ्रवश्य रहता हूँ । ठीक इसी तरह 
गांधीजी कह रहे हैं कि “किसी उत्तम स्थान मेँ मैं न 
रहेँ, पर जहां प्राथना होती है वहां में ग्रवश्य रहूंगा। 
मेरे कान उनकी यह बात सुन रहे हैं । 


१ फरवरी '४८ ] [ प्राथेना-सभा : गोपूर्र 

सरदार वललभभाई ने जो वक्तव्य दिया था 
उसमें उन्होंने जनता को यह सूचना दी थी कि 


हमारी जिम्मेदारी १५ 


जो दुर्घटना घटी है, उसपर दुःख तो अपार होता है 
और गुस्सा भी आ सकता है, पर हमें गुस्सा रोकना 
चाहिए। लेकिन यह तो तब बनेगा जब हम महसूस 
करेंगे कि गुस्से में शक्ति नहीं है, शान्ति में ही शक्ति 
है, ओर जब यह विश्वास दृढ़ हो जायगा कि हिदुस्तान- 
जैसे राष्ट्-समूह-तुल्य देश में अगर हिसा को मान्यता 
मिली तो स्वराज्य नहीं रह सकता है। जो दुष्कृत्य 
हुआ है उसके पीछे एक हिसक विचार-श्रेणी है और 
हिसक विचार-श्रेणी को हम हिसा से नहीं तोड़ सकते । 
उसे तो अहिसा ही से तोड़ सकते हैं । लेकिन भ्रब॒ तक 
हिन्दस्तान में अहिसा का जो पालन हुश्ना है वह 
बहुत कुछ लाचारी का था और स्वराज्य प्राप्ति में 
उससे मदद होगी ऐसे लोभ से उसका स्वीकार किया 
गया था| पर अरब वह बात नहीं रही है। इसके आगे 
अब ऐसी लाचार व दुबली हिसा का कोई प्रयोजन 
नहीं रहा है। श्रब॒ तो वीयंशाली श्रहिसा ही हमें 
सीखनी चाहिए। उसके लिए भगवान ने यह प्रसंग 
खड़ा किया है। इसपर हमें गम्भीरता से सोचना 
चाहिए । जिन्होंने यह अविचार किया है (यहां मैंने 
वहुवचन का प्रयोग जानबूभकर किया है, क्योंकि यह 
किसी एक आदमी का काम नहीं है। इसके पीछे एक 
गिरोह है) उन्होंने उचित कायं समभकर इसे किया 
है। उचित कार्य के लिए हिसा मान्य हो सकती है, 
धर्म भी हो सकता है, इस तरह की मान्यता जब- 
तक है तबतक ऐसे घृणित काये होते रहेंगे। श्रगर 

हम अपने हृदय का शोधन करेंगे तो उसमें भी शायद 
हमें कुछ ऐसे भाव छिपे हुए मिलेंगे । हमारे हृदय में 
अगर यह दोष थोड़ा-सा भी रहा तो सृष्टि में वह सो 
गना बनकर उपस्थित होने वाला है। गस्से को हम 
रोक, इतना काफी नहीं है, हमें प्रेम करना सीखना 
चाहिए । जीवन में हमें वसा परिवर्तन करना चाहिए 
ग्रबतक बापू थे तो वे हम लोगों को ढांकते थे । पर 
ग्रबः हम दुनिया के सामने खड़े हैं। अब अगर हमें 
कोई ढांक सकता है तो हमारा सद्विचार और सदा- 
चार ही ढांक सकता है। आज तुलसीदासजी का जो 
वचन हमने गाया उसमें बतलाया है कि हमें तो चंदन 
बनना चाहिए । चन्दन को कठार काटता है, पर चंदन 
उलटे सुगन्ध ही देता है। श्रर्थात्‌ हम गुस्सा न करे 
इतना काफी नहीं है, अहिसा की निष्ठा बढ़ाना 
सत्य की निष्ठा बढ़ाना, प्रेम-भाव बढ़ाना जरूरी 
है। 

हमने इतिहास में देखा है कि ईसा के शिष्य, 
जब ईसा जिन्दा था, कोई विशेष तेज नहीं दिखाते 
थे । लेकिन ईसा की मत्य के बाद उनमें एक महान 
तेज उत्पन्न हुआ और सब संकटों को भेल कर 
उन्होंने धमं-प्रचार किया । उसीका नतीजा है कि आज 
दुनिया में करोड़ों क्रिश्चियन हैं । में कबूल करता हूं कि 
वे क्रिश्चियन नाममात्र के हैं । वसे हिन्दू और मुसल- 
मान भी नाममात्र के ही हैं। पर उस-उस धम का 
नाम लेने वाले भी इतनी तादाद में पड़े हैं, तो उसमें 


वर्धा के नागरिकों से १७ 


कछ सदभाव तो समभना चाहिए। और अपना श्रेय 
उन शिष्यों को देना चाहिए। शिष्यों में जो तेज पैदा 
हुआ उनका श्रेय इतिहास ईसा के बलिदान को ही 
देता है। गांधीजी की हत्या हुई, इस हेतु श्रगर हम 
गुस्से में आ्रागये और विवेक खो दिया तो हम गांधी- 
जी की हत्या मे सहभागी होंगे और तेजहीन बनेंगे । 
इसलिए देह की चिन्ता छोड़कर अगर हम चिन्तन- 
पूर्वक अपने चित्त के दोषों को धो डालेंगे और नये 
मनुष्य बनेंगे तो बहुत कार्य कर सकेंगे । उसके लिए 
किसी संघटना की जरूरत नहीं है, किसी रचना की 
जरूरत नहीं है; लेकिन तीत्र अन्तःशोधन की जरूरत 
हैं। उसके लिए तीब्र-से-तीव्र चालना बाहर से जितनी 
दी जा सकती है, भगवान ने हमें दी है । 

कु रु ७ 
्छ शक 


वधो के नागरिकों से 


वर्धा के मेरे नागरिको, 

-: आज अधिक कहने की मुझे प्रेरणा नहीं होती; 
लेकिन आपके लिए एक-दो बातें कहना चाहता हूँ । 
आपका और मेरा सम्बन्ध पच्चीस सालों का है । गांधी- 
जी हमारे इस गांव में पन्द्रह साल रह चुके हैं । ऐसी 
स्थिति होने के कारण हमारे ऊपर बहुत बड़ी जिम्मे- 

दारीआ जाती है। जहां गांधीजी पन्द्रह साल बितायें 
वहां उनकी सिखावन का असर तो जरूर दिखाई देना 
चाहिए। सारा हिन्दुस्तान नहीं सारी दुनिया--यही 
अपेक्षा रखेगी--यह जानकर हमें अपना जीवन 
सुधारना चाहिए 

पहली बात तो यह कहनी है कि हिन्दस्तान में 
ग्रनेंक जातियां, अनेक धर्म, अनेक भाषाएँ आदि 
असंख्य भेद हैं; लेकिन वे भेद हमें नहीं मानने 
चाहिए, सबके साथ हमें सगे भाई का-सा बतवि करना 
चाहिए। खास करके नौजवानों को और विद्यार्थियों 
को लक्ष्य करके में यह कहता हूं। हिन्दुस्तान का 
संदेश यदि दुनिया में पहुँचे ऐसा हम चाहते हैं तो यहाँ से 
सारे भेद-भाव हमें मिटाने चाहिए। हमारे परम पृज्य 
कवि रवीन्द्रनाथ ठाक्र ने कहा है कि हिन्दुस्तान 
“मानवों का एक महासागर है। प्राचीन काल से हिन्द- 
स्तान ने सारे मानवों को समान आश्रय प्रेम के साथ 
दिया है । महापुरुषों नें उसका ऐसा गणगान किया 
है । सब लोगों को भेदभाव भलकर एकदिल से और 
प्रेम से कसे रहना चाहिए, इसका आदशे बता देने- 
वाला महापुरुष हमें मिला, यह हमारा भाग्य है । 
ऐसा महापुरुष हजारों वर्षों के बाद कभी मिल जाता 
है। इसलिए हमें गटबन्दी बनाना छोड़ देना चाहिए 
गटबन्दी बनाने का मतलब यह होगा कि पहले ही 
द्विखंड बने हिन्दुस्तान को शतखंड करना। हिन्दुस्तान 
का प्रेम का और ऐक्य का सन्देश दुनिया भर मैं 

फंले, ऐसी यदि इच्छा है तो पहले हिन्दुस्तान को 
एक रूप देना चाहिए। एशिया की आँखें हिन्दुस्तान 
की ओर लगी हैं । लेकिन आज हिन्दुस्तान में अ्संख्य 
भेदों के बारूदखाने भरे पड़े हैं। एक चिनगारी उसमें 
पड़ जाय तो किसी भी क्षण उसका धड़ाका हो जायगा। 
ऐसी स्थिति है । इसलिए हमारे लोगों को सब प्रकार 
के पंथ-भेद मिटाकर एक हो जाना चाहिए। उसीमें 
हमारा भला है । 

इस विषय में पानीपत की लड़ाई की एक कहानी 
कहता हूं, वह ध्यान में रखिए। एक दिन सन्ध्या के 
समय अहमदशाह अब्दाली अपने पड़ाव से बाहर 
घूमने निकला तो उसकी नजर मराठों के पड़ाव की 
ओर गई । वहां उसे जगह-जगह आग दिखाई दी । 
उसने अपने साथी से पूछा, “जगह-जगह यह आग 
कंसी ?” उसे जवाब मिला कि हिन्दुओं में अ्रनेक 
जातियाँ हैं। वे एक-दूसरे के हाथ का नहीं खाते । इस- 
लिए वे अलग-अलग पका कर खाते हैं। यह सुनकर 
वह बोला, “फिर कोई चिन्ता नहीं है। मैंने यह 
लडाई जीत ली समभो ! इसपर से समभ लो कि 
हमारी ताकत किस चीज में है और कमजोरी किस 
चीज में है । 

दूसरी एक बात कहनी है। आप अपने हाथों में 
कानून न लीजिए। अपराधियों का समृचित शासन 
सरकार करेगी, ऐसा भरोसा रखिये । आप वह काम 
करना चाहेंगे तो यहां श्रराजकता फल जायगी । ऐसा 

न कीजिए। सरकार से सहकार कीजिए और उसके 
हाथ मजबूत बनाइये । लोग यदि अपने हाथों में कानून 
लेकर स्वेर (स्वेच्छाचारी) बर्ताव करने लगेंगे तो 


कोई भी सरकार टिक नहीं सकेगी । 
३ फरवरी ४८ ] [ प्राथना-सभा : गांधी चौक 
जप 
खादी मध्यबिन्दु 


श्राज तो एक ही बात में कहना चाहता हूं । बापू 
ने हमारे सामने जो विचार-श्रेणी रखी हैँ उसका 
स्थूल मध्यबिन्दु खादी है। बाकी का सारा उसके इर्दे- 
गिद बिठाया है। अभी हाल में आश्रम वालों ने जब 
उनसे सन्देश मांगा तो उन्होंने यही बताया कि तुमको 
खादी का शास्त्र रचना है और उसीमें अ्रपना जीवन 
लगा देना है। अब बापू के जाने के बाद हमारे लिए 
उनकी मूर्ति--अ्रगर मेरे इस शब्द का गलत शभ्रर्थ न 
किया जाय तो--खहर ही है | हम जेसा चाहते हैं, 
बेसा खादी-जीवन हमारे यहां भी नहीं है ! ग्राम-सेवा- 
मण्डल में मजदूर हैं, क्टुम्बी कार्यकर्ता हैं। भ्रभी तक 
मजदूरों के घरों में खादी नहीं पहुँची है । कार्यकर्ताओं 
की खादी भी सारी खुद की बनाई नहीं होती । अगर 
इस चीज को हम यहां पर सिद्ध नहीं कर सके तो हमारी 
शोधक बद्धि की कमी समभनी चाहिए । हमारे लोग 

भिन्न-भिन्न उद्योगों में लगे हुए हैं, यह सही है। लेकिन 
जिन्हें दूसरा कोई उद्योग नहीं है वे ही सूत कातें, 
हमारा यह उद्देश्य नहीं है। हमारा उद्देश्य तो यह है 
कि कपड़ा पहनने वाला हरएक काते और कता सूत 
बुनकरों से बुनवाएं। हमारी बस्ती में इस चीज को 
सिद्ध करने की हमें कोशिश करनी चाहिए। 

वसे ही यहां महिलाश्रम है , जहां बहनें सूत तो 
कातती हैं, लेकिन वे भी खादी-भंडार से खादी खरीदती 
हैं। महिलाश्रम को खादी के बारे में पूर्ण स्वावलम्बी 
होना चाहिए। सूत सब लड़कियों से ही बुना जाना 
चाहिए। इसीमें शिक्षण भरा है, इसकी अनुभूति 
जीवन में आनी चाहिए। तभी जो तेज गांधीजी के 
लोगों द्वारा अपेक्षित है वह वे बता सकेंगे । 

यही बात कालेज के विद्यार्थियों के बारे में भी 
कह सकते हें । उनमें यदि चेतना निर्माण हो जाय 
और वे खादी-जीवन सिद्ध करने में अपनी शक्ति 
और बुद्धि लगा देंगे तो वे पुरुषार्थी और गरीबों के 
सेवक बन जायंगे । 

एकता के लिए हम कोई बाहरी चिह्न बनाते 
हैं । लेकिन इससे बढ़कर दूसरा कोई भी चिह्न नहीं 
हो सकता । इसके द्वारा विधायक शक्ति पैदा होगी, 
जिससे आज की हवा में जो हिसा भरी है उसका 
हम प्रतिकार कर सकेंगे । 

हमें बहुत काम रहता है, इसलिए सूत कातने 
को समय नहीं रहता, ऐसा मानना आत्मवंचना करना 

होगा | गांधीजी का उदाहरण हमारे सामने है। वे 
ग्रनेकविध कार्यों में दिनभर व्यस्त रहते थे, फिर भी 
कातने के लिए समय निकाल सकते थे । 

६: 
विज्ञान ओर अहिंसा 


गांधीजी की हत्या के विषय में दुनियाभर के 
महान्‌ पुरुषों ने अपने शोक-उद्गार व विचार प्रकट 
किए हें। एक देश के मुख्य प्रधान ने कहा है कि 
यह घटना बताती है कि गये महायद्ध ने मानवों में 
पशुता का कितना प्रचार किया है । उसी महायद्ध के 
एक बड़े सेनापति मेकआधथंर ने कहा है कि हमें 
गांधीजी के विचारों का आश्रय लेना ही पड़ेगा और 
उसके बगर दुनिया को शांति नहीं मिलेगी । चूंकि ये 
उदगार एक सेनापति के हैं, ध्यान खींचते हैं । 

कहीं से भी हो, हिसा की हवा हिन्दुस्तान में आ 
गई है। इतने बड़े देश में अनेक विचार-भेद और 
विवाद संभव हैं । इन विवादों को निपटाने में हिसा 
को मान्यता मिल गई तो केवल अ्रनथ ही है। यह बात 
समभ में आ जानी चाहिए; लेकिन नहीं आ्राती है । 
बड़े-बड़े विचारक कहते हैं कि आखिर हमें अ्रहिसा 
का ही आश्रय लेना होगा; लेकिन अभी तो हिसा के 

बिना नहीं चलेगा | पर हमें यह समभना चाहिए कि 
अहिसा ग्राखिर का धर्म नहीं, श्रभी का है; आखिर 
का भी है; बीच का भी है; हमेशा का है। लेकिन उसको 
ग्रत्यंत आवश्यकता अगर कभी है तो वह गअ्रभी हे । 

में तो कहता हूं कि ग्रभी अ्रहिसा बनाम हिसा के 
बीच चुनाव करने का सवाल नहीं है। चनाव तो 
विज्ञान और हिसा के बीच करना है। विज्ञान और 
हिसा दोनों साथ नहीं चलेंगे। दोनों मिलकर हमें खा 
जायंगे | अश्रगर हिसा पर कायम रहना है तो विज्ञान 
को छोड़ दीजिए, और पराने जमाने में चले जाइए 
जिससे हिसा चलेगी तो, कम-से-कम, आज के ज॑ंसा 
नुकसान नहीं करेगी । श्रगर विज्ञान को रखना है तो 
हिसा को खत्म करना चाहिए। विज्ञान में महान्‌ 
शक्ति है और ग्रगर हिसा छोड़ दें तो विज्ञान की मदद 
से दुनिया पर स्वगं को उतार सकते हैं। पर विज्ञान 
के साथ हिसा को जोड़ देंगे तो वह मानव को ही 
खतम करेगा। इसलिए जो भी विज्ञान की कदर 
करता है उसे हिसा के खिलाफ आवाज उठानी 
चाहिए। शिक्षण-शास्त्र को भी यही समभना है। 
हिसा उसकी वेरी है | जहां हिसा आई वहां शिक्षण तो 
हो ही नहीं सकता। समाज-शास्त्र को भी यही 
' समभना है । समाज का आधार हिसा नहीं, अहिसा 
ही है। अहिसा के बगेर समाज-श्ास्त्र ही मिट जाता 
है । इस तरह से सोचेंगे तभी यह हिसा का असुर 
हट सकता है । 

बापू गये और उनके स्मारक की चर्चा चल रही 
है। जो भी स्थूल स्मारक होंगे उनसे हमारी हँसी 
होगी, अगर हम अभ्रहिसक जीवन सिद्ध नहीं करते। 
इसलिए इन तेरह दिन में हम आत्म-मंथन करें और 
जीवन में सुधार करें। 

एक भाई ने लिखा है कि हमें प्रायदिचत्त करना 
चाहिए । वह क्‍या हो ? अगर हमारे चित्त के किसी 
कोने में भी यह शंका रह गई हो कि हिसा से कुछ 
भी लाभ होता है तो उसे हम निकाल दें। यही 
उत्तम प्रायश्चित्त है। पर यह बोलने की बात नहीं 
है । बोलने से यह होनेवाली भी नहीं है। 

वेसे में बोलने का आदी नहीं हूं श्रौर बोलने से 
मुभे हमेशा अरुचि रही है। इस समय यहां बोलना 
तो मुझे भार ही मालूम होता है। फिर भी सहधर्मी 
बेठे हैं; उनसे बोलता हूं तो अभ्रपना संकल्प दृढ़ हो 
जायगा, इस खयाल से बोल रहा हूं । अपने से ही बात 
करनें-जसा कर रहा हूँ। 
५ फरवरी /४८] [प्रार्थना-सभा : शांतिकूटी र, गोपुरी 


$* ७9:५६ 
राम से नाम बड़ा 


आज रामायण में हमने जो सुना उसमें एक 
पहान्‌ विचार है । उसमें कहा गया है कि रूप से 

नाम बड़ा है। रूप तो चंद रोज के लिए होता है। 
उस हिसाब से नाम शाश्वत है। मतलब यह है कि 
एक व्यक्ति, चाहे रामचंद्र-जंसा भी हो, जो कछ कर 
सकता है, उससे बहुत श्रधिक करने की शक्ति नाम 
में होती है। रूप यानी व्यक्ति और नाम यानी 
विचार । व्यक्ति भी बड़ा होता है, क्‍योंकि उसमें कोई 
विशेष विचार रहता है। श्रर्थात्‌ वह व्यक्ति उस विचार 
के बाह्य प्रकाशन का निमित्त होता है। फिर भी शक्ति 
तो विचार में भरी है। इसका अनुभव भी ग्राता है । 
व्यक्ति का अस्तित्व कछ अंशों में विचार को मददरूप 
होता है, वेसे उससे विचार को बाधा भी पहुँच सकती 
है । जब व्यक्ति हट जाता है, शद्ध विचार ही रहता 
हँँ। इसलिए तुलसीदासजी ने समभाया कि राम से 
भी बढ़कर नाम हैं। राम ने जिन पतितों को तारा, 
उनकी तो गिनती है, पर नाम ने जो तारे हैं, और 
आ्रागे भी जो तारे जायंगे, उनकी गिनती नहीं । यह 
विचार का सामथ्यं तुलसीदासजी ने नाममहिमा के 
द्वारा हमारे सामने रक्‍्खा है। आखिर मनुष्य को 
शांति भी विचार से और विचारसूचक नाम से, 
जितनी मिल सकती है उतनी दूसरी किसी चीज से 
नहीं मिलती । इसलिए नाम-स्मरण की महिमा गाई 
गई है । नाम-स्मरण से सहज ही हृदय-परिवतेन हो 
जाता है । यह सब विचार-चितन का फल हैं। उससे 
मार्ग-दर्शन भी मिल जाता हैं । हमने देखा है कि संतों 
के जीवन-काल में वे जितने समर्थ नहीं थे उससे कहीं 

ग्रधिक शक्तिशाली वे जीवन-समाप्ति के बाद बन 
गये; क्योंकि स्थल-रूप मिट गया और उसके साथ 
जो कमियाँ थीं वे भी मिट गईं। परिशद्ध दिव्य अंश 
ही रह गया। लेकिन हमारा एक मोह होता है । 
उसको क्या कहें ” दशन-मोह कह सकते हैं। उसके 
कारण जब रूप मिटता है, एक क्षण के लिए 
अंधे रा-सा छा जाता है; पर प्रकाश मिटता नहीं । हम 
स्‍लेट पर अक्षर लिखते हैं और बाद में उन्हें मिटा 
देते हैं। फिर भी उनका अर्थ नहीं मिटता, यह हम 
जानते हैं। उसी तरह किसी व्यक्ति के द्वारा जो 
विचार प्रकट हुआ, वह उस व्यक्ति के मिट जाने से 
नहीं मिटता हैँ; बल्कि विचार का प्रकाश अधिक 
स्वच्छ होता है । 

बापू के जीवन-काल में उनके विचारों में 
हमारी श्रद्धा थी । वह इस घटना से कम होनेवाली 
नहीं हं; बल्कि हमारी श्रद्धा में जो भी कमी थो, 
और हिचकिचाहट थी, वह मिट जानवाली हैं। 
मर शायद इसीलिए ऐसी घटनाएं भगवान की 
योजना में रहा करती हैं। “शायद” इसलिए 
कहता हूं कि, ईश्वरी योजना को हम निर्चयपूर्वक 
नहीं जान सकते हैं। वह हमारी बद्धि-शक्ति से परे है । 
इसलिए हमें उस चिता में नहीं पड़ना चाहिए 
ऐसी घटनाओं से हमें आंतरिक बल क्या मिल 
सकता हैं यही सोचना चाहिए। वैसा सोचते हैं तो 
बहुत मिल जाता हैं। आज' सुबह चितन कर रहा 

था तो यह विचार सूभा। वही तुलसीदासजी के 
वचनों का आधार लेकर आपके सामने रख दिया है। 

हक “आम 
गांधीजी का स्मारक 


गांधीजी के स्मारकों का विचार अभी लोग 
कर रहे हैं । गांधीजी का जीवन ग्रत्यन्त व्यापक था । 
जीवन की बहुत सारी शाखाओं से सम्बन्धित था । 
इसलिए तरह-तरह के स्मारक होंगे। राषप्ट की 
तरफ से भी कोई विशेष स्मारक वनेगा। लेकिन 
इन सब स्थल स्मारकों से वास्तविक स्मरण का 
काय नहीं हो सकेगा। मे तो डर है कि उन 
स्मारकों से मुख्य वस्तु दृष्टि से ओभल भी हो सकती 
है । बहुत दफा ऐसा होता है कि किसो विशेष 
गवसर पर भावनाग्रों की लहर-सी पंदा हो जाती 
है । फिर उन भावनाग्रों के समाधान के लिए मनष्य 
कुछ बाहरी काय कर लेता है और वह लहर धी रे- 
धीरे मिट जाती है। दुःख का आझ्ावग आने पर गम्भीर 
मन॒ष्य उस आवेग को अन्दर छिपाता है और उससे 
ताकत पैदा करता है। जहां ऐसी गंभीरता नहीं होती 
वहां उस दुःख का प्रकाशन विलाप के या आअश्र्रों 
के द्वारा होता है और फिर चित्त का समाधान हो 

जाता है। इसी तरह पूज्य बुद्धि के कारण मनृष्य कुछ 
क्षण के लिए अभिभूत हो जाता है, और उसका बाह्य 
प्रकाशन करके शांत हो जाता है। मैंने ऐसे कई 
लोग देखे है जो ऐसे मौकों पर रात-रात भर भजन 
करते हैं। भजन का एक गआआरावेग होता है । लेकिन 
उसका जीवन पर कोई खास परिणाम हुआझ्ना हो ऐसा 
नहीं दीखता, सद॒भाव का अ्रंश उसमें भले ही हो । 
पर वह एक आवेग ही होता है श्रोर वह भजन उस 
ग्रावंग के समाधान का प्रकार होता हैं। 

लेकिन हमें ऐसा नहीं होने देना चाहिए; बल्कि 
गंभीरता से सोचने की वृत्ति रखनी चाहिए । जीवन 
का ही परिवर्तन होना चाहिए। हमारा जीवन पापी 
है, इसका अनुभव होना चाहिए, और वह पापी न 
होता तो जो घटना घटी है वह न घटती । एक साथी 
ने मुभसे पूछा, “गांधीजी-जसे एक महान्‌ पवित्र 
मनुष्य के ऊपर किसी हत्यारे का हाथ ही कंसे 
चला ?” यह एक विचार की बात है। मैंने कहा, 
“गांधीजी एक व्यक्ति थे ही कहां ? वे तो हम सब 
लोगों का बोर उठाये हुए थे । हमारे जीवन मलिन 
हैं, इसी कारण यह हत्या हुई | अभ्रगर वे एक 
व्यक्ति होते, हमारा जिम्मा उन्होंने न उठाया होता तो 
दूसरी बात होती । लेकिन क्योंकि उन्होंने हम सबका 
जिम्मा उठाया और अखीर तक उसे निभाते गये, 
इसलिए इस हत्या की जिम्मेदारी हमारी है। यह 
जानकर जो विचार-दोष हमारे में हों उन सबको 

निकालना चाहिए और जीवन में वैसा परिवतंन कर 
लेना चाहिए, नहीं तो केवल वाह्य स्मारक, फिर बे 
कितने भी उपयक्त क्‍यों न हों, बनायेंगे तो उस काम 
को वे नहीं करेंगे जिसके लिए कि हमें तेयार होना 
है। और इस तरह तंयार हुए बिना इस घटना का 
प्रायश्चित्त नहीं होगा । 

स्मारक में विवेक-बृद्धि 


कल मैंने स्मारकों के बारे में कहा था कि बाह्य 
स्मारकों की धन में अन्दर की वस्तु को हम न भूल 
जाय । फिर भी बाह्य स्मारक तो चलगगे ही। उनमें 
भी विवेक करने की आवश्यकता है। मेरे पास दो-तीन 
पत्र आये हैं जिनमें ऐसे स्मारकों के विषय में सचनाएँ 
हैं। एक सचना यह है कि यथासम्भव हर गांव में 
गांधीजी का मन्दिर हो। उनमें गांधीजी की और 
कस्त्रबा की मूति ही रहे। सूचना करनेवाले की 
भावना की कदर करते हुए भी म॒भे कहना चाहिए 
कि ऐसे कार्य को में खतरनाक मानता हूं । श्राज हि 
स्तान में ऐसे भी मनष्य हैं जिनके लिए उनके शिष्यों 
ने अवतार होने का दावा किया हे। गांधीजी के बारे 
में एसी मढ़ भक्ति हम न रखें ' से वाकऋा शानता शा 

ओर मानव ही रहे । और उनको वंसे ही रहने देने में 
हमारे लिए अधिक लाभ है। ऐसा करने से एक 

सज्जन का चित्र हमारे सामने रहेगा, एक नंतिक 
आदर्श हमें मिलेगा, जिसकी कि आज दुनिया को 
सख्त जरूरत है । उसके बदले अगर उन्हें देवता बना 
दें तो उससे देवों को तो कोई लाभ होनेवाला नहीं 
है, उलटे मानवता का एक आदश हम खो बेठेंगे। 
भक्ति-भावना के लिए प्री सामग्री पहले से ही हमारे 
पास मौजूद है। उसके लिए नये देवता की जरूरत 
नहीं है। जरूरत है जीवन-शुद्धि के एक पावन उदा- 
हरण की । नीति के पुराने उदाहरण वह काम नहीं 
देते जो नया दे सकता है। वसा उदाहरण बापू के 
रूप में हमें मिल गया है। उसको देव बनाकर हम 
खोएँगे। बदले में दूसरा कोई लाभ नहों होगा। 
ग्रनेक संप्रदायों में एक और संप्रदाय का इजाफा 
करेंगे, उससे क्या मिलेगा ? बेहतर है कि जिस राम 
का नाम लेकर उन्होंने देह छोड़ा, उसीकी हम भी 
भक्तित करें। उसीका नाम गायें, और राम भी वह 
नहीं जो दशरथ का पुत्र था, बल्कि वह जिसका नाम 
दशरथ ने अपने पुत्रों को दिया था, श्रर्थात्‌ अन्तर्यामी 
आत्माराम । भगवान के अनन्त गुण हैं। उन गुणों को 
सोचकर अनेक नाम हम ले सकते हैं। पर किसी 
व्यक्ति का नाम भगवान के साथ जोड़ न दें; मे 
तो और भी डर है कि जसे सम्प्रदायों को लेकर 
भूतकाल में झगड़े हुए हैं वसी सम्भावना हम इससे 

भविष्यकाल के लिए पंदा करते हैं। इसलिए नम्न- 
भाव रख कर गांधीजी की मानवता का आदर 
करते हुए उनके गुणों का अनुसरण करें । और कर 
सकते हैं तो उनमें वृद्धि करें; लेकिन म्तियों में 
वृद्धि न करे । 

इेश्वर-अल्ला तेरे नाम 


गांधीजी का बलिदान सब धर्मों की शुद्धि श्र 
एकता के लिए हुग्ना है। हिन्दुस्तान में अनेक पंथों 
और विचारों का समन्वय प्राचीनकाल से होता आया 
है। हिन्द और मसलमान दोनों का जबसे सम्बन्ध 
हुआ है, दोनों का समन्वय करने की कोशिश कबीर, 
नानक आदि संतों ने की है। राम-रहीम, क्ृष्ण- 
करीम एक हैं, ये उन्हींके वचन हैं। लेकिन ग्रभी- 
अभी: मुख्यतया राजकीय कारण से हिन्दू-मुसलमानों 
में भेद पंदा किया गया और बढ़ाया गया है । इसलिए 
फिर से “ईह्वर-श्रल्ला तेरे नाम की पुकार गांधीजी 
ने चलाई और उसीका नतीजा उनका देह-समपंण 
है। बीच में जब भेद बढ़ाया गया तब वह 
अनेक प्रकार से बढ़ गया, नहीं तो विचारों का 
समन्वय हो रहा था और लोगों में मेल-जोल भी 

होता था। लोग एक-दसरे के उत्सवों में भाग लेते 
थे और दोनों समाज एकरूप हो चले थे। शभ्रब 
तो भेदभाव के प्रचार के कारण एक दूसरे के बारे 
में गलतफहमियाँ बहुत बढ़ गई हैं । वे भिटेंगी 
मिटनी चाहिए। उसके लिए “ईद्वर-अल्ला तेरे 
नाम यह मन्त्र समर्थ है। जो अध्ययन कर' सकते 
हैं वे एक-दूसरे के धर्म का अध्ययन करेंगे और 
समन्वय पूर्ण होगा । कछ वर्ष पहले मुझे सूका कि 
में करान का अभ्यास करू। वेसे तो पहले मेंने 
करान का अंगरेजी तजमा पढ़ लिया था। लेकिन 
उससे तृप्ति नहीं होती थी; क्‍योंकि अरबी और 
अंगरेजी की रचना और हदब्द-सृष्टि में बहुत फरक 
है। इसलिए मल अरबी में ही करान पढ़ने का 
सोचा । मेरा स्वदेशी धर्म मभे पवनार छोड़ने 
नहीं देता था । इसलिए वहीं बढठे-बठे जसे हो 
सका अध्ययन किया। मैंने करान के शब्दों के मल 
में जाने को कोशिश की। इस सारे प्रयास मैं मेरी 
आँखें, जो पहले ही कमजोर हुई थीं ओर बिगड़ी; 
पर मानसिक लाभ मेंने बहुत पाया । श्रद्धा तो पहले 
ही थी कि सब धर्मों में एकता है; क्‍योंकि मानव 
हृदय एक है। और धर्मों की सृष्टि करनेवाले ऊंचे 
हृदय के होते हैं। लेकिन इस शअभ्यास से उस श्रद्धा 
की साक्षात्‌ अनुभूति हुई। जब मेरा अ्रध्ययन 
चाल था एक भाई ने, जो कि अच्छे विद्वान और 
सद्भावना रखनेवाले भी थे, मर्भ लिखा कि आप 

क्रान का अध्ययन कर रहे हैं तो क्‍या करान में 
भी अहिसा आदि बातें पाई जाती हैं ”” यानी खयाल 
यह कि ऐसी बातों का क्रान में पाया जाना एक 
आइचर्य की बात हो! क्रान के अध्ययन ने मुझे 
दिखाया कि इस्लाम भी अत्यन्त सहिष्णु धर्म है, 
जैसे कि सब धर्मों को होना चाहिए; क्‍योंकि सत्य 
के प्रचार में जबरदस्ती हो ही नहीं सकती, जंसे 
करान ने खद जाहिर किया है। करान में मैंने और 
भी एक भेद पाया। दुनिया का दीन एक है, 
मजहब अलग-अलग हैं। दीन--यानी धर्म है 
सत्य की राह चलना। इस सत्य के अभिमुख 
चलने के पंथ ही मजह॒ब हैं। वे अश्रनेक और अलग- 
अलग होते हैं । फिर कहा है कि तुम सब एक 
ही उम्मत हो, एक ही जमात हो। रस्म और 
रिवाज के फक के कारण ही भेद हुए हैं, उनका 
कोई महत्त्व नहीं। मैं अभी आ्राप लोगों के सामने 
करान का एक छोटा-सा अ्रध्याय. बोल गया, 
जिसमें इस्लाम का सार आ जाता है। उसमें 
पेंगम्बर कहता है कि अस्त को जाते हुए से 
को साक्षी रखकर प्रतिज्ञा-वाक्य बोलता हूँ कि जंसे 
यह सूर्य जवाल--जाने पर है वसे ही इन्सान 
की जिन्दगी भी क्षणिक है। जानो कि वे सब 
इन्सान घाटे में हैं जो कि अपनी जिन्दगी को स्थायी 
समभ बठे हैं। सिर्फ़ वे घाटे में नहीं जो कि ईश्वर 
पर भरोसा रखते हैं, नेक काम करते हैं और एक: 

दूसरे को बोध देते हैं। हक की राह पर चलने का, 
यानी सत्य पालन का और सच्न, यानी शांति का । 
जहां-जहां करान में ईश्वर पर भरोसा रखने का 
बोध आया है वहां नेक काम करना उसके साथ 
जोड़ ही दिया है। दोनों मिलकर एक वस्तु है। 
एक ग्रन्दहनी और दूसरी बाहरी। हक और सब्र, 
यानी सत्य और शांति, यह थोड़े में इस्लाम है। 
यही हिन्दू धर्म है, यही ईसाई धर्म, यही सब धर्म । 
इसलिए, “ईश्वर-ग्रल्ला तेरे नाम यह छोटा- 
सा मंत्र सब धर्मों की शुद्धि और समन्वय का 
मंत्र हे। उसका आश्रय लेकर अगर हम सत्य और 
प्रेम की निष्ठा बढाएं तो इस बलिदान से एक नया 
यूग शुरू हो सकता है । 

25 959, ६ 
सामुदायिक अहिसा की आवश्यकता 


बापू के विषय में जो शोकोद्गार प्रकट हुए हैं 
उन्हें देखने से एक बात विशेष ध्यान में आती है कि 
दुनिया के कोने-कोने से और तरह-तरह के विचारवाले 
लोगों के वे उदगार आये हैं। उनमें कई पुरुष तो 
ऐसे हैं जो संगठित सरकारें चला रहे हैं और हिसा- 
स्मक संगठन भी करते आये हैं। कछ चिन्तनशील 

विचारक हैं । सबने बापू के संदेश को दुनिया के लिए 
बहुत जरूरी समभा है। मतलब उसका यह है कि 
आज दनिया के विचारक हिसा से तंग आ गये हैं । 
उससे कंसे छुटकारा पाना, इसका दश्शन नहीं हो 
रहा हैे। लेकिन गांधीजी ने सामदायिक अहिसा का 
जो विचार दुनिया के सामने रखा है उसको किसी- 
न-किसी तरह से और कभी-न-कभी अमल में लाये 
बगर छुटकारा नहीं है, और उसको अमल में लाने 
की शक्‍यता जितनी भी जल्दी हो सके उतना ही अच्छा 
होगा, ऐसा भाव उन शोकोदगारों में है । हिन्दुस्तान 
के लोगों को उसकी कीमत का भान अभी नहीं है; 
क्योंकि डेढह सो साल तक जनता जबरदस्ती से 
नि.शस्त्र की गई थी। शायद उसीके कारण शास्त्रों 
में विश्वास बढ़ गया, उनका मानसिक महत्त्व बढ़ 
गया । जो चीज अपने पास नहीं रहती उसका मानसिक 
महत्त्व बढ़ा करता है। सम्भव है कि सामदायिक 

हिसा के विचार को समभने के लिए जो मनोबल 
चाहिए, जो कत्पना-शक्तित चाहिए, जो पुरुपाथ 
चाहिए, वह हममें कम रहा है । फिर भी गांधीजी 
का विश्वास था, और हिन्दुस्तान की सभ्यता व 
संस्कारों को देखते हुए यह आ्राशा की जा सकती है कि 
इस विचार को पहले हिन्दस्तान ही अपना सकेगा । 
इतना तो हा है कि पच्चीस-तीस साल से इसका 
टटा-फटा प्रयोग यहां किया गया हैँ, जिससे कछ 
लोगों के मन में थोड़ी श्रद्धा बंठी है। दुनिया को 

सूभ नही रहा हैं। वह उलभन में पड़ी हे । इस 
हालत में इस मुख्य विचार को हम कहां तक अपना 
सकते हैं, उसके लिए जो-जो चीजें करनी चाहिए 
वे हम कहां तक कर सकते हैं, यह गहराई से सोचें ॥ 
ओर जो भी शुंकाएं हों, उनका विश्लेषण और 
निवारण करें। इस तरह से चंद लोग भी अगर 
ग्रपनी निष्ठा दृढ़ कर सर्क तो एक विचार-बीज 
स्थिर होगा । उसमें से फिर वक्ष पैदा हो सकता 
हैं। अगर हमसे यह ग्राशा न की जाय तो किनसे 
की जाय ? इस विषय में ग्रगर हम ही शंकाशील 
रहें तो दूसरों से आशा नहीं की जा सकती । इस 
बारे में सोचता हूँ तो बाकी की सारी योजनाएं, 
संघटनाएं, सारे काम फीके लगते हैं। अहिसा का 
संशोधन और अपनी ग्रात्मशक्ति का निरीक्षण ही 
अ्रत्यन्त जरूरी मालूम होता है। 

डे १२ के 
दो स्मरण 


मेरी बहनो और भाइयो, 


आज जमनालालजी का सातवां पुृण्यदिन है, 
और गांधीजी की मृत्यु का तेरहवां दिन है | ऐसा यह 
एक योग श्रद्धाल मनष्य के ध्यान में आता है । जानकी- 

देवी ने याद दिलाई कि जमनालालजी से अंतिम 
बार मिलने के लिए आज के दिन और इसी समय 
गांधीजी यहां झाये थे। उसी तरह गांधीजी के देह 
की रक्षा सेवाग्राम से झ्राज यहां पहुँच गई है। मतलब 
इतना ही है कि उन दोनों महापुरुषों के जीवन एक 
दूसरे में समरस हो गये थे । आज के इस योग से 
यह सिद्ध करने की जरूरत नहीं है। उनके जीवन ही 
यह चीज बताते हैं। 

गांधीजी यहां--वर्धा आकर पंद्रह साल रहे। 
उन्हें लाने का श्रेय जमनालालजी को ही है। जहाँ- 
जहां से जो-जो पवित्रता वर्धा में लाई जा सकी 
जमनालालजी लाये । वे भगीरथ की तरह यहां पर 
गंगा लाये और वर्धा को एक क्षेत्र बनाया । यहां 
जो अनेक संस्थाएं दिखाई देती हैं वे सबब जमनानालजी 
की ही कृति हैं। गांधीजी विचार कर और 
जमनालालजी उसे अमल में लायें, ऐसा उनका रिश्ता 
था। आज जमनालालजी के कुछ पत्र देख रहा था। 
एक पत्र में उन्होंने लिखा है, “गांधीजी का मागे-दशन 
हमें उत्तम मिला है। उनके बताये मार्ग से यदि 
निष्काम जन-सेवा की तो इसी जन्म में मोक्ष को 
पा सकेंगे। इसी जन्म में मोक्षन प्राप्त हुआ तो 
भी कोई चिता की बात नहीं । अ्रनेंक जन्म लेकर 
सेवा करते रहने में भी आनंद है । बुद्धि श॒द्ध रहे तो 
बस है ।” अपनी देनंदिनी में उन्होंने यह लिखा है । 

वर्धा की सेवा उन्होंने कितने प्रेम से की ! केवल 

स्वदेशी-धर्म के लिए उन्होंने वर्धा पर प्रेम किया। 
तुलसी-रामायण में से आज जो भरत का चरित्र गाया 
गया वह उन्हें बहुत अच्छा लगता था । गांधीजी को 
भी वह बहुत प्रिय था। अपने देश का भारतवर्ष 
नाम भी भरत से संबद्ध है। राम के पास रहने को 
न मिला, फिर भी भरत राम का नाम लेकर उसका 
काम करता रहा । यह राज्य राम का है, ऐसा मान 
कर वह उसे चलाता था। कवि ने वर्णन किया है : 
रामचंद्र वन में गये। तपदचर्या करके कृश बने । भरत 
अयोध्या में रहकर ही तपदचर्या से कृश बना । एक 
को तपद्चर्या वन में हुई, दूसरे की नगर में। 
“रामचंद्र वनवास पूरा करके ग्रयोध्या लौट आये । भरत 
से मिले । तब यह नहीं पहचाना गया कि वन से आया 
हुआ कौन है और नगर से आया हुआ कौन है ।” 
ऐसा यह भरत का चरित्र उन दोनों ने अपने सामने 
आ्रादशंरूप रकक्‍्खा था। अरब. जमनालालजी गये और 
गांधीजी भी गये हैं । वर्धा के हमऔर आप नागरिक, 
जिनकी उन्होंने निरंतर सेवा की उनके पीछें उनकी 
पुण्यतिथि का दिन मना रहे हैं। इसमें उनके लिए 
हम कुछ भी नहीं करते हैं। वे तो अपने उत्तम कर्मों 
से ही पुण्यगति को पा गये हैं । हम हमारी चित्तशद्धि 
के लिए यह सब करते हैं । 

जमनालालजी और गांधीजी दोनों ने जाति, धर्म 
आदि किसी प्रकार के भेद न रखते हुए मनुष्य-मात्र 
सब एक हैं ऐसा समभ कर सेवा की। गरीबों से 

एकरूप होने का निरंतर यत्न किया । “परहित बस 
जिनके मन मांही, तिन कह जग दुलंभ कछु नाहीं -- 
तुलसीदासजी के इस वचन के अनुसार परहित का 
आचरण करके दुनिया का सबकछ उन्होंने साध्य 
किया। ऐसे ये दो आदर्श पुरुष हमारे सामने ही हो 
गये । 

हम अपना स्वार्थ सम्हालें, ऐसी साधारण मनुष्य 
की भावना होती है। लेकिन कौनसा स्वार्थ तुम 
सम्हालोगे ? शरीर एक दिन छोड़ कर जाना ही है 
तो वह लोक-सेवा में चंदन की तरह घिसवाना चाहिए। 
“जबतक चंदन घिसता नहीं तबतक सुगंध नहीं 
निकलती । चंदन यदि घिसेगा ही नहीं तो फिर 
सुगंध कहाँ ? तव दूसरे पेड़ और चंदन में अ्रन्तर ही 
क्या ? हमने यदि सेवा न की तो मनुप्य-जन्म में श्राकर 
क्या साधा ? खाने-पीने और मजा करने में ही यदि 
साथकता मान ली तो फिर जानवर और मनष्य में 
क्या फर्क रहा ? महापरुषों के नाम हम लेते हैं। व 
क्यों ? इसीलिए कि वे अपनी देह की चिता छोड़ 
कर सारी दुनिया के हित की चिन्ता करते थे। हर रोज 
शाम को सोने से पहले विचार करना चाहिए कि 
ग्राज मैंने अपनी देह के लिए तो कई काम किये हैं 
पर दुनिया के लिए क्‍या किया है ? क्‍या किसी बीमार 
की सेवा की है ? या कहीं की गंदगी साफ की है ? 
या किसी दुःखी को सुख दिया है? या किसी 
को कुछ मदद दी है ”? इस तरह का विचार 

छोटे लड़कों को, बूढ़ों को, युवकों को, स्त्री-पुरुष सब- 
को करना चाहिए। दिनभर में परोपकार का कछ 
काम न किया होगा तो वह दिन बेकार गया, ऐसा 
समभना चाहिए और कछ-न-कछ सेवाकरके ही 
सोना चाहिए । 

मेरी श्राप सब लोगों से प्रार्थना है कि सब अपना 
जीवन परोपकार में लगा दें और लोगों से यह 
कहलवाएँ कि “यह तो मर गया, लेकिन हमारे लिए 
घिस कर मर गया।” 


जमनालालजी-श्राद्ध-दिन [प्रार्थना-सभा : गोपुरी 
११ फरवरी ४८] 


: १३: 
परमात्मा में लय 


मेरे भाइयों और बहनो ' 

एक पवित्र आत्मा परमात्मा में लीन हो गई 
है और उसके देह का अन्तिम अवशेष भी अ्रब सुष्टि 
में मिल गया है। 

देह के मरने से आत्मा की मृत्यु नहीं होती इस- 
का प्रमाण आज तुम्हारे-हमारे मन दे रहे हैं ! जो 
विचार गांधीजी के हृदय में रहते थे, जिनका प्रचार 
देह के बंधन के कारण मर्यादित हुआ था, वे अब 
तुम्हारे-हमारे हृदयों में प्रवेश कर रहे हैं। भविष्य में 


संकल्प ४१ 


उनके अनसार चलने का हम यत्न करेंगे । 
हिन्दू, मुसलमान, सिख, पारसी, ईसाई, यहूदी 
ग्रादि अलग-अलग धर्मों के लोग हमारे भाई-बहन 
हैं । हमारा यह बड़ा भाग्य है.। उसे पहचान कर हम 
सब प्रकार के भेद-भावों को भल जायंगे और प्रेम 
के साथ एकत्र रहेंगे। हरिजन और परिजन यह दृष्ट 
भेद मिटा देंगे और सब हरिजन हो जायंगे। अपने 
हाथ से कते सूत की खादी से हमार दारीर ढांकेंगे, 
सारे देहात आइने की तरह निर्मल रखेंगे, व्यसन 
सब त्याग देंगे, सत्य और अ्रहिसा, यह ब्रत लेंगे। यह 
प्रतिज्ञा प्री करने का बल भगवान्‌ हमें दे, इतनी 
ही प्रार्थना । _ 
१२ फरवरी ४५]. [परंधाम पवनार की धाम नदी की पंच-चारा में 
पू० गांधीजी के रक्षा-विसजंन के अ्रवसर पर 
दिया गया प्रवचन । १२ बजे दोपहर 


श्४ 
संकल्प 
ग्राज धाम नदी के किनारे जो दश्य देखा वह तो 
कोई पनजंन्म का ही दतह््य था। जब ईशावास्य' मैं 
बोल रहा था तब की ग्रनभति का शब्दों में वयान नहीं 


हो सकता। आत्मा को व्यापकता के विषय में 
हमको ज्ञानियों ने सिखाया है। श्रद्धा भी उसपर 

बेठती है; लेकिन आज सबको उसकी अनुभूति 
हुई। अखी र में दो-चार प्रतिज्ञा-वाक्त्य में बोला, वे 
उपदेश-स्वरूप नहीं थे, संकल्प-स्वरूप थे। काका- 
साहब ने वह रक्षा का कलश उस स्थान पर रक्‍्खा 
भ्रौर उसको भक्ति-भाव से प्रणाम किया। मेरी आँखें 
उस समय उस कलश पर नहीं थीं; पर जिस भाव से 
वह प्रणाम हो रहा था, उस तरफ थीं। हम सब भाई, 
जिन्होंने बरसों एकत्र काम किया है वहाँ इकट्ठे हुए 
थेश्लौर एक स्थूल शरीर के अवशेष को अन्तिम स्थान 
दे रहे थे । उस सब क्रिया में शोक का तो कोई आभास 
ही नहीं था। गंभीरता थी और भगवान से नम्र 
प्राथना, कि हमारा संकल्प सिद्ध करने में वह हमें बल 
दे । समाप्ति के बाद कुछ देहाती भाइयों के साथ 
उनके गांव के काम के बारे में सोचने के लिए बैठे थे। 
तब कोटी बाबाजी ने कहा कि आज विजली-का-सा 
संचार हुआ है श्रौर अ्रव कार्य में एक क्षण का भी 
विलंब नहीं होना चाहिए । तो गांव वाले उनके साथ 
एकरूप होते थे, और अनुमति देते थे। श्रव हम जो 
सेवक यहां उपस्थित हैं, अपने जीवन की शुद्धि उत्तरो- 
त्तर करते जायं श्रौर उन देहाती भाइयों की सेवा में 
तत्परता से लग जाय॑ तो मुझे विश्वास है कि उनकी 
तरफ से उत्तम सहकार मिलने वाला है । आज तो 
इतना ही एक विचार रख देता हूँ। उसकी योजना 
आग की जा सकती है। 

१२ फरवरी '४८| [प्राथंना-सभा : गोपुरी 

परिशिष्ट# 
है. 
सत्रेत्र परमात्म-दशन 


मेरे प्रिय आत्मस्वछूप भाइयो और बहनो 

म॒र्भे याद तो नहीं है, लेकिन इस स्थान पर शायद 
में पहली बार ही बोल रहा हूं । यहाँ में बहुत आया 
भी नहीं हूं; किन्तु विचार-सम्बन्धी दृष्टि से देखा 
जाय तो यह कहना होगा कि मेंने यहीं रहने का 
निरन्तर प्रयत्न किया है । 

- यह ईश्वर की अपार क्ृपा कहिए कि वह इस 
संसार में सदा सत्पुरुषों की कतार भेजता रहा है। 
एक गया कि उसके पीछे दूसरा आ पहुँचता है और 
वह आगलन्तुक पहले आये हुझओं को पीछे छोड़कर आगे 
बढ़ता है। ऐसा ही एक महापुरुष आया और गया 
और हम सबको अपना वारिस बना गया । 

पिता की जायदाद के (स्टेट के ) मालिक तो उसके 
लड़के बिना कछ किये-धरे सिफ जन्म लेने के हक की 
वजह से ही हो जाते हैं, लेकिन हम जो जायदाद मिली 
हैं, उसके सच्चे वारिस बनने के लिए तो हमें महान 
प्रयत्न करना पड़ेगा। सब सनन्‍्तों ने हमें तीन तरह 
की सिखावन दी है। पहली सिखावन यह कि अपने 
पड़ोसियों पर प्रेम करो । दूसरी यह कि जो अपने को 


* ये तीन प्रवचन उन्हीं दिनों सेवाग्राम में दिये गए थे । 

तुम्हारा दात्र माने उसपर प्रेम करो ओर तीसरी 
यह कि बैष्णवों पर, सज्जनों पर, भक्तों पर प्रेम करो, 
आर इन तीनों सिखावनों के लिए हमें आत्मा पर 
प्रेम करना सीखना जरूरी है। व्यवहार में सदा यह 
भावना रखनी है कि जो मुभसे मिलने आया, दशन 
देने आया, वह परमात्म स्वरूप ही है | इस अंतिम 
वस्तु के बिना सन्‍्तों की उन तीनों शिक्षाओ्ं का भली- 
भांति पालन होना सम्भव नहीं है। दोष मनुष्य-मात्र 
में होते हैं, गुण भी होते हैं। यदि हम गुण-दोष ही 
देखते रह जाय॑ तो सर्वत्र परमात्म-दशन सम्भव नहीं 
है । इस धरती पर जो कोई, या हम, शरीर से रहने 
के अधिकारी बने हैं उन सबको यह ध्यान में रखना 
चाहिए कि हमारे आसपास रहनेवाले ओर हम भी 
परमात्मा के अंश हैं। इसी भावना को हमें दृढ़ करना 
चाहिए । इस एक मन्त्र का आधार रखने से शेष सारे 
ग्रादेश अपने आप पल जायंगे। 

यहां अपने अनेक संस्थाएं हैं, जिनमे अनेक प्रकार 
के मतभेद भी होते थे; परन्तु उन्हें मिटानेवाला और 
निश्चित निर्णय देनेवाला एक था । वह तो गया। 
ग्रब॒ कौन है ? हमें समभना चाहिए कि जो गया 
उसकी शक्ति मर्यादित थी और अब जो है वह अनन्त 
शक्तिमान है । उसका और हमारा सरल सम्बन्ध है। 
जिससे भेंट हुई वह भगवान ही है, यह खयाल रहा 
कि मतभेद और भगड़े का सवाल ही जाता रहा । 
सारे राग-ह्व ष का खात्मा हो गया समभिये । 

चित्त में विकारवाले क्षण को व्यर्थ गया और 
विकार-रहित स्थिति में बीते क्षण को सार्थक मानो । 
बाहर से तो हमें अनेक काम करने हैं; क्‍योंकि शरीर 
उसीके लिए है। शरीर के अस्तित्व से ही यह सिद्ध 
होता है । इसलिए उन्हें तो हमें करना ही ठहरा । 
लेकिन हमारा समय साथंक हुआ या नहीं, इसकी जांच 
बाहरी काम के भरोसे न छोड़ं । 

चित्त कितने क्षणों निविकार रहा, इससे जांचें। 
बापूजी सुबह से शाम तक के काम की डायरी लिखने 
को कहते थे। यदि हम इस तरह'*'की मानसिक 
डायरी रखें तो उसमें यह नोट करना चाहिए कि 
उस काल में भगवद्भावना कितने समय रही। 
यों करते-करते भगवान की दया से यदि यह दृष्टि 
हमारी आँखों में स्थिर हो जाय तो समभ लीजिए 
कि हम पा गए। 

आश्रमवाले कहते हैं कि अ्रव उन्हें मुभसे काम 
लेना है; इसमें कोई कठिनाई नहीं है । लेकिन जसा में 
कह चुका हूँ उस हृप्टि से जेंसा काम होगा वसा एक- 
दूसरे का आधार लेकर भी नहीं होगा । अन्त में में 
ईद्वर से प्रार्थना करता हूं कि जो भी स्त्री, पुरुष, 
बालक आँखों के आगे झ्रायं उन्हें भगवान-स्वरूप ही 
देखं। ऐसा दृढ़ संकल्प इस भूमि पर बंठकर हम कर 
जाय॑ । 


८ फरवरी ४८] [प्राथंना-सभा : सेवाग्राम आश्रम 

है तह 
हमारे चोकीदार 


गांधीजी के बाद हमारे मार्गदशंक चौकीदार 
हमारे ग्यारह ब्रत हैं। गांधीजी की मौजूदगी में भी 
यही हमारे चौकीदार थे । कल जिस विषय पर हमने 
विचार किया उसके द्वारा ये सारे व्रत अपने आप पूरे 
होते हैं। स्वत्र परमात्मदशन का प्रयत्न करन पर 
सत्य स्वयं सिद्ध हो जाता है । फिर छिपाने को बाकी क्‍या 
बचता हैँ ? वैसे ही हिसा, क्रोध आदि भी असम्भव हो 
जांते हैं । चारों श्रोर जब ईश्वर-ही-ईश्वर है तब हम 
हिसा किसको करेंगे ? किसपर गस्सा होंगे ? उस दशा 
में किसी विकार की या पाप-बुद्धि की गुंजायश ही नहीं 
रह जाती । तुलसीदासजी कहते हैं, “जहुं-तहं देख धरे 
धन-बाना । मतलब, भक्‍त सवेत्र धनषधारी रामचन्द्र 
को जाग्रत पाता है । उस धनष-बाण के सामने चित्त में 
कोई भी विकार ठहर नहीं सकता । फिर भी इन ब्रतों 
के पालन के निमित्त हमें स्वतन्त्र यत्न करना चाहिए; 
क्योंकि हमने अ्रगर अपने विकारों को पहचाना ही नहीं 
तो काम कंसे बनेगा ? इसलिए सूक्ष्मता से चित्त की 
जांच करनी चाहिए । सत्र प्रभु-भावना हुई या नहीं, 
इससे चित्त में विकारों को कितना स्थान मिला, इसका 
अंदाज मिलता है । इसीके लिए हमने ये ग्यारह चौकी- 
दार रखे हैं और जब गआश्रम में व्रत-निर्वाह की शर्त है 
तब दुनिया भी हमसे यही उम्मीद रखेगी कि आश्रम में 

ओर कछ हो या न हो, इन ब्रतों के पालन का पूरा प्रयत्न 
तो होना ही चाहिए । यहां ग्रानेवाले दर्शक बहुत करके 
श्रद्धा से ही आरयंगे। वे बिचारे हमारी परीक्षा क्‍या करेंगे ? 
परन्तु हमारे ब्रत-पालन का सूक्ष्म परिणाम यहां की 
हवा में फेलना चाहिए और हरएक को उसका स्पर्श 
होना चाहिए । अ्रतः हमें सजग रहकर यहाँ, यानी अपने 
चित्त का, वातावरण पूरा शांत रखने का प्रयत्न करना 
चाहिए । यहां किसी तरह भी कठोर वचनों का प्रयोग 
नहीं किया जाना चाहिए । मिथ्या भाषण को तो बात 
क्या,मिथ्या विचार भी नहीं होना चाहिए। मनोवत्ति ऐसी 
होनी चाहिए कि दूसरों को गलती दिखाई ही न दे, कोई 
अपनी भूल हमसे कहे तो वह हमें तुच्छ लगनी चाहिए 
और दनिया की दृष्टि में तुच्छ लगनेवाली श्रपनी गलती 
हमें पहाड़ के समान लगनी चाहिए । हमार ग्रास-पास 
कहीं फगड़ा-फसाद चलता हो तो वहां हमारी उपस्थिति 
से 'स्नेहन' का काम होना चाहिए। यत्र में रगड़वाली 
कई जगहें होती हैं । वहां तेल देने से रगड़ कम हो जाती 
है । वही नतीजा हमारे हाथों आना चाहिए । 

हम ब्रह्मचर्य-त्रत का पालन करेंगे । हममें कोई 
गविवाहित होगा, कोई विवाहित होकर वानप्रस्थी 
होगा। बाकी दुनिया हमारे आस-पास की भी 
गृहस्थाश्रमी होगी | हमें चाहिए कि गृहस्थाश्नमी को 
सीताराम और अपने को हनुमान मानें । यानी हनुमान 
को सीताराम के लिए जो आदर था वसा ही दुनिया के 
सत्री-पुरुषों के लिए हमारे मन में होना चाहिए 

और हम सीताराम की सेवा में हनुमान को जिस नम्र- 
भाव से हाजिर रखने की तस्वीरें खींचते हैं वसे ही हमें 
उनकी सेवा के लिए नम्रतापूर्वक तत्पर रहना चाहिए। 
ब्रह्मचारी ब्रतधारी मनुष्य सबकी सेवा के लिए सदा 
हाजिर रहनेवाला सेवक होता है, सदा नम्प्र और तत्पर। 
उसके लिए संसार भले ही आदर रखे, पर वह तो 
ग्रपने को सीताराम के चरणों का रजकण ही मानेगा। 
यह वातावरण रहे ओर कछ-न-कछ शरीर-श्रम तथा 
जनसेवा बनती रहे तो फिर दूसरा कोई बड़ा--जगत 
जिसे बड़ा कहता हैं वह--काम हो या न हो, इसकी 
परवाह नहीं है । समभदार दुनिया हमसे यही अपेक्षा 
रखती है । हिंदुस्तान का शासनकाय चलानेवाले लोग 
ग्राश्रम में क्‍यों नहीं हैं ? यह प्रश्न नहीं पूछा जायगा। 
“स्थितप्रज्ग-दशन' में मेंने लिखा है कि हरएक का नेता 
बनना संभव नहों है, लेकिन हरएक व्यक्ति स्थितप्रज् 
बन सकता है। क्योंकि उसके लिए जो मसाला चाहिए 
वह भीतर दी मौजूद है । बाहर की किसी सामग्री की 
ग्रावश्यकता नदीं है । 

यह मैंने अपनी श्रद्धा जताई है । हम उससे कितनी 
द्र हैं, यह तो देखते ही हैं । लेकिन नित्य हम स्थितप्रज्ञ 
के लक्षण गाते हैं तो हमें उसके अनुसरण की कोशिश 
करनी है । थोड़ में यह सार है । 

६8 हिन्दी में 'सस्ता साहित्य मण्डल' द्वारा प्रकाशित हुई है। 

: ३: 
कमेयोग-निष्ठा 

परसों और कल हमने जिन विचारों की चर्चा की 
है उनके अमल के लिए हमें एक आचारदृष्टि भी 
रखनी चाहिए । वह क्‍या है ? निरन्तर कछ-न-कुछ 
करते रहना, एक क्षण भी व्यर्थ न खोना । यह कोई 
नई बात नहीं हैं । गीता में हमें यह शिक्षा मिलती 
है । गीता सिखाती है कि कम से भगवान की पूजा 
होती है ओर वह करनी चाहिए। लेकिन बीच के 
जमाने में संन्यास, भक्ति, ध्यान, इत्यादि के नाम पर कर्म 
टालने की वृत्ति हिंदुस्तान में आगई | हमारी वृत्ति उससे 
भिन्‍न है। हम कम से परमेश्वर की पूजा करेगे, वाणी 
ओर चितन से भी करेंगे। लेकिन दिन का खास 
हिस्सा तो सेवाकाय में ही लगायेंगे। 

प्राचीनकाल में मठ या विहारों में लोग भिक्षा- 
वृत्ति पर रहते थे भिक्षा के लिए निकलते भी थे। 
हम भी भिक्षा पर रहते हैं। भिक्षा के लिए निकलते 
नहीं हैं । समाज अपने आप जो कछ दे देता है उसपर 
संतुष्ट रहते हैं । कोई भी चीज अपनी है, यह नहीं 
मानते । पर भिक्षा-वत्ति का अर्थ यह नहीं है कि हम 
सेवाकाय्य का त्याग करें, किन्तु सेवाकार्य करते हुए 
फल छोड़ना और वृत्ति को अनासक्त रखने का प्रयत्न 
करना यह उसका अर्थ है। इससे शरीर को आरोग्य 

ओर चित्त को प्रसन्नता प्राप्त होगी। सूयनारायण 
क्षण भर भी विश्वांति नहीं लेते । जगत को सतत 
प्रकाश देते रहते हैं; किन्तु जगत के व्यापारों से अलिप्त 
रहते हैं । यह श्रादर्श गीता ने हमारे सामने रखा है । 
उसीको गांधीजी ने जीवन में प्रत्यक्ष श्राचरण द्वारा 
हमारे सामने रखा । 

अक्सर ऐसा होता है कि महान पुरुष के चले 
जाने के बाद उसके शिष्यों को भी समाज में एक 
प्रकार की प्रतिष्ठा मिलती है । उसमें खतरा है। उससे 
खबरदार रहना चाहिए | भाग जाना खबरदारी का 
रास्ता नहीं है समाज हमारा आदर करता है तो 
हमें जाग्रत रहना चाहिए, आलस्य में न पड़ जाना 
चाहिए । किसी-न-किसी वजह से लाखों लोगों को हम 
काम न करते हुए खाते देखते हैं । हमारी यह निष्ठा 
है कि काम किये बिना खाने का अधिकार ही नहीं 
है । समाज से कम-से-कम लें और समाज को अधिक- 
से-अधिक दें । यह तभी होगा जब हम काम को पूजा- 
रूप मानेंगे। उद्योग की थकावट उद्योग से ही दूर 
करनी है। मतलब एक काम करके थके कि दूसरा 
उठाया । इस प्रकार निरलस श्रम करते हुए रात को 
निर्दोष, निःस्वप्न निद्रा लें । हम जागृति में अतंद्रवित 
रहेंगे तो हमारी नींद भी निःस्वप्न होगी, यह हमारा 
आदर्श है । उद्योग ही विश्वांति है, उद्योग ही काम है 
और उद्योग ही भक्ति है, ऐसी कर्म-निष्ठा रखने पर 
ही चित्त-शुद्धि होगी और में मानता हैँ कि आज तक 


परिशिष्ट ५१ 
न मिलने वाली प्रेरणा हमें ग्रागे मिलेंगी । 


बापू की मृत्य जिस प्रकार से हुई है उसमें हमपर 
भगवान की निस्सीम दया है । सब तरह से हमारी 
शुद्धि होने वाली है, इसलिए ईश्वर ने यह घटना 
घटाई है। 

विनोबा-साहित्य 


बिनोबा के विचार (दो भाग ) प्रति भाग १॥।) 
विनोबाजी के निबन्धों व व्याख्यानों का महत्त्वपूर्ण संग्रह । 
गीता-प्रवचन प्रजिल्द १), सजिल्द १॥॥) 
गीता के प्रत्येक भ्रध्याय का बड़ी ही सरल,सुबोध शली में विवेचन । 
शांति-यात्रा झजिल्द २॥), सजिल्द ३॥) 
गांधीजी के देहावसान के बाद अनेक स्थानों में दिये गये विनौबाजी 
के प्रवचन | 


स्थितप्रज्ञ-दशन १॥ ) 
गीता के आदर्श पुरुष स्थितप्रज्ञ के लक्षणों की व्याख्या । 

ईशावास्यवरत्ति ॥॥ ) 
ईशोपनिषद्‌ की विस्तृत टीका । 

ईशावास्योपनिषद्‌ ) 
मूल इलोकों सहित ईशोपनिषद्‌ का सरल अनुवाद । 

सर्वोदय-विचार १८) 
सवदिय-विषयक लेखों व प्रवचनों का संग्रह । 

स्वराज्य-शास्त्र १) 


प्रश्नोत्तर के रूप में विनोबाजी ने स्वराज्य की परिभाषा, भ्रहिसात्मक 
राज्य-पद्धति एवं आदशे राज्य-व्यवस्था का खाका खींचा है । 
भूदान-यज्ञ । 
देश में भूमिहीनों की दु्देशा से प्रभावित होकर भूमि के समवितरणार्थ 
दिये गए दो मून्यवान प्रवचन । 
राजघाट की संनिधि में ॥॥ 
भूदान-यज्ञ के सिलपिले में दिल्ली में दिये गए विनोबाजी के प्रवचन। 
इनमें आज की अनेक ज्वलन्त समस्याप्रों पर विचार किया गया है। 
सर्वोदय-पात्रा १।) 
स्वोदिय-सम्मेलन के ग्रवसर पर पैदल-यात्रा में दिये गए सन्त विनोबा 
के प्रतरचनों का संग्रह । 


गांधीजी को श्रद्धांजलि ।>) 
गांधीजी के प्रति विनोबाजी की सर्वोत्तिम श्रद्धांजलि । 
जीवन झोर शिक्षरण । २) 


जीवन के समग्र विकास के लिए किस प्रकार की शिक्षा झ्रावश्यक है, 
उसका दिशा-दर्शन करानेवाली पस्तक । 


